Okresná prokuratúra Košice-okolie 
Štúrova 7, 041 47 Košice

Sp. zn. : 2 Pv 726/14/8806	Košice, 6.3.2015
EEČ : 2-65-65-2015

U Z N E S E N I E

Trestná vec:	obvinený XXXXX 
Zločin:	Sexuálne zneužívanie podľa § 201 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Košice-okolie
Podľa § 215 odsek 1 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v okrese XXXXX - okolie, v obci Milhosť v rodinnom dome č. 75 od polovice mesiaca júl 2014 až do mesiaca október 2014 iným spôsobom sexuálne zneužíval svoju dcéru XXXXX, nar. 2001, a to tak, že s ňou viackrát vykonal orálny styk a iné sexuálne praktiky aj napriek tomu, že vedel, že XXXXX, nar. 2001, nedovŕšila 15 rokov, 

lebo je nepochybné, že sa nestal skutok, pre ktorý sa vedie trestné stíhanie

Odôvodnenie:
Uznesením vyšetrovateľky Okresného riaditeľstva Policajného zboru Odboru kriminálnej polície  1. oddelenie vyšetrovania, sp. zn. ORP-592/1-VYS-KS-2014 zo dňa 20. 10. 2014 bolo začaté trestné stíhanie podľa § 199 ods. 1 Trestného poriadku  a vznesené obvinenie podľa § 206 ods. 1 Trestného poriadku XXXXX, nar. 06. 01. 1979 v Košiciach, trvale bytom XXXXX, okres XXXXX - okolie, pre zločin sexuálneho zneužívania podľa § 201 ods. 1, ods. 2 písm. b) Trestného zákona, na tom skutkovom základe, ako je uvedené vo výrokovej časti tohto uznesenia. 

	V priebehu vyšetrovania bol vypočutý obvinený XXXXX, maloletá XXXXX, maloletá XXXXX, svedkovia XXXXX, XXXXX, XXXXX, XXXXX, zákonný zástupca - XXXXX. Bola zabezpečená facebooková komunikácia, lekárska správa. Do konania boli pribratí znalci z odboru psychiatria - sexuológia a psychológia.

	Obvinený XXXXX pri výsluchu uviedol, že obsah uznesenia o vznesení obvinenia, ktoré mu bolo doručené, sa nezakladá na pravde. Proti uzneseniu si podal sťažnosť priamo do zápisnice a na svoju obhajobu uviedol, že v ten deň, ako bol zadržaný políciou potom, čo anonym telefonicky oznámil, že zneužíva svoju dcéru, sa od syna dozvedel, že dcéra Marika nasadla do nejakého auta a je dlho preč. Uviedol, že potom, keď ju išiel hľadať videl ju neďaleko neznámeho auta, v ktorom sedel dospelý muž a keď sa ho opýtal, kto je, tvrdil, že je kamarát priateľa jeho dcéry a potom, ako sa s ním chcel porozprávať a chcel z auta vystúpiť, ten muž s autom ušiel preč.  Tiež uviedol, že v poslednom čase si všimol, že dcéra v kuse telefonuje alebo komunikuje cez facebook, na čo ho upozornila aj jeho sestra Zuzana a preto ju začal viac kontrolovať. 

	Svedok-poškodená XXXXX, matka maloletej XXXXX, pri výsluchu uviedla, že o tom, že dcéru mal manžel sexuálne zneužívať, sa dozvedela za zvláštnych okolností. V ten deň sa od syna dozvedela, že Marika nasadla do cudzieho auta, a keď sa vrátila domov, s niekým telefonovala a potom je povedala, že keď ona je v nočnej, otec jej robí zle. Uviedla, že keď sa  jej pýtala ako, iba jej povedala, že mu má robiť a pritom naznačovala prstom do úst. Uviedla, že ona tomu neverila, a ani neuvažovala o tom, že pôjde na políciu a skôr, ako si to s manželom stihla vysvetliť, nachytala dcéru opäť telefonovať, a potom, ako jej dcéra povedala, že rozpráva s priateľom, žiadala si ho k telefónu, lebo chcela vedieť, s kým sa rozpráva. Ďalej uviedla, že neznámy muž jej tvrdil, že je priateľ jej dcéry, a opýtal sa, či vie, čo manžel robí s dcérou a že prídu po manžela policajti, lebo on to už oznámil. Uviedla, že skôr ako sa stihla s manželom porozprávať prišli policajti a manžela skutočne odviedli. 

	Maloletá XXXXX pri výsluchu pred vznesením obvinenia uviedla, že otec ju zneužíva od leta roku 2014, pričom o osobe, s ktorou sa stretla dňa 19. 10. 2014 tvrdila, že je to kamarát jej priateľa, s ktorým sa zoznámila cez facebook. Pri opakovaní výsluchu maloletej po vznesení obvinenia dňa 30. 10. 2014 uviedla ďalšie skutočnosti o tom, ako došlo k trestnému oznámeniu jej otca, ktoré anonymne oznámil muž z telefónneho čísla 0907 609 919 dňa 19. 10. 2014 bezprostredne potom, ako otec zistil, že XXXXX sa v ten deň stretla s neznámym mužom. Maloletá potvrdila identitu osoby - anonymného oznamovateľa ako priateľa XXXXX, s ktorým sa zoznámila cez facebook, s ktorým sa skutočne dňa 19. 10. 2014 stretla v jeho motorovom vozidle v obci Milhosť. Uviedla, že XXXXX nepovedala, že ju otec zneužíva, že sa to dozvedel až keď to dňa 19. 10. 2014 hovorila mame, pričom mala zapnutý telefón, aby to počul aj on, o čo ju požiadal. Tiež uviedla, že s XXXXX komunikuje cez facebook od leta roku 2014, na stretnutí vopred sa dohodli, pričom v ten istý deň sa v aute bozkávali.

	V priebehu vyšetrovania bol dňa 21. 10. 2014 vyšetrovateľom telefonicky kontaktovaný oznamovateľ trestného činu na čísle telefónu 0907 609 916, za účelom predvolania k výsluchu. Bolo zistené, že ide o osobu XXXXX, nar. 26. 01. 1969, ktorý telefonicky potvrdil svoju identitu, tiež to, že on anonymne oznámil trestný čin. Bolo zistené, že číslo 0907 609 916, z ktorého anonym oznámil trestný čin, má maloletá v mobilnom telefóne uložení pod menom Robin. Svedok XXXXX pri výsluchu poprel, že sa s maloletou v aute bozkával, uviedol, že o tom, že bola XXXXX zneužívaná sa dozvedel dňa 19. 10. 2014 počas rozhovoru medzi ňou a jej matkou, potom, ako prišla domov so stretnutia s ním, nakoľko mobil  mala v prevádzke a on počul, čo mame hovorí.

	Svedok osoba mladšia ako 15 rokov XXXXX pri výsluchu uviedla, že XXXXX pozná, boli dobré kamarátky, kým nezistila, že Marika klame, a v kuse telefonuje s nejakým frajerom, ktorého si našla počas letných prázdnin roku 2014 cez facebook, o ktorom vie iba, že sa volá Robin. Uviedla, že Marika ju nútila klamať o tom, že telefonuje s ňou a nie s frajerom, keď ju otec začal kontrolovať. V mesiaci august 2014 už komunikovala iba s Robinom, stále sedela pri počítači, nechodila von, v tom čase jej poslala fotku v spodnom prádle do pol tela, kde bolo vidieť aj hlavu, a požiadala ju, aby túto fotku poslala cez Pokec na jej účet. Ďalej uviedla, že od začiatku školského roka 2014/15 sa kamarátia menej, lebo iba telefonuje a píše s Robinom počas prestávok, dokonca hovor s ním mala zapnutý aj počas hodiny telesnej výchovy. Tiež uviedla, že Marika jej povedala, že Robina miluje, dokonca si začala kvôli nemu rezať ruky žiletkou, čo je ukázala a nohu a na ruku si kružidlom vyryla písmeno R. Uviedla, že v čase, keď bola Marika na polícii, tak Robin začal vypisovať aj na jej profil na facebooku a keď nereagovala, začal písať SMS, že stiahne žalobu na jej otca, potom, že sa zabije, neskôr, nech odkáže Marike, že keď otca pustia, má sa na čo tešiť. 

	XXXXX XXXXX, sestra obvineného, pri výsluchu uviedla, že neverí tomu, že by jej brat zneužíval svoju dcéru, lebo neter XXXXX sa s ňou o všetkom rozpráva, zveruje sa jej a keby sa doma niečo dialo, určite by to vedela, alebo by si všimla zmenu v správaní. Uviedla, že s neterou Máriou si píše na facebooku, neter sa jej zveruje, s kým si píše, s akými ľuďmi, preposiela jej správy a hovorí jej o všetkom, čo robí. Uviedla, že vie o tom, že jej písal nejaký chlapec, ktorý ju začal obmedzovať takým spôsobom, že musela sedieť vždy pred počítačom, aby vedel, čo robí každú minútu a keď ju upozornila, že to nie je v poriadku, prosila ju, aby o tom nehovorila otcovi, lebo vedela, že by jej to zakázal. Ďalej uviedla, že si všimla ako v kuse telefonuje a telefón dvíha so slovami „áno láska“ a keď chcel tú osobu k telefónu, lebo je tvrdila, že je to jej kamarátka, hovor ukončila. Nechcela neter zradiť, a tak bratovi naznačila, aby ju viac kontroloval. Tiež uviedla, že keď prípad začala vyšetrovať polícia, na facebooku jej pod Nickom Robinko napísal nejaký chlap, ktorý sa chcel skontaktovať s Marikou, z čoho usúdila, že je to ten chlap, ktorý anonymne oznámil, že brat dcéru zneužíva. 

	Do konania bol pribratý znalec z odboru psychológia XXXXX za účelom podania znaleckého posudku. Znalec v závere znaleckého posudku konštatoval, že u maloletej neboli zistené poruchy, ani sklon ku konfabulovaniu, ale nie je možné vylúčiť, že maloletá mala pripravené verzie odpovedí po nejakej inštrukcii inou osobou, a nie je možné vylúčiť u nej, že ide o falošné obvinenie, nakoľko používa slovník dospelých osôb, ľahko bez zahanbenia hovorí o sexe, niektoré detaily nevie popísať, má málo emočných odpovedí a dej v niektorých častiach popisuje stereotypne. U maloletej boli zistený sklon ku klamaniu, zakrývaniu, skresľovaniu, pričom bolo zistené, že nevykazuje žiadne zo znakov typických pre zneužívané alebo týrané deti.

	Pre potreby vyšetrovania bola  zabezpečená facebooková komunikácia maloletej s osobou Robin Marikin, a bolo zistené, že pod týmto profilom vystupuje osoba XXXXX, nar. 26. 01. 1969, ktorý sa dňa 19. 10. 2014 s maloletou osobne stretol v obci Milhosť a ktorý anonymne oznámil sexuálne zneužívanie maloletej. Z komunikácie je zrejmé, že maloletá s oznamovateľom komunikuje od 24. 07. 2014, teda obdobie je identické s obdobím, kedy ju mal otec sexuálne zneužívať. Tiež je zrejmé, že maloletá bola manipulovaná, že stretnutie bolo dohodnuté tajne, aby o tom otec nevedel, a bol vopred dohodnutý spôsob ako budú postupovať, ak by bol otec prekážkou ich vzťahu. Z facebookovej komunikácie nevyplýva neprimerané správanie otca k maloletej.

Do konania bol pribratý znalec z odboru psychiatria - sexuológia. Znalec v závere znaleckého posudku konštatuje, že u obvineného neboli zistené znaky svedčiace pre poruchu koordinácie systémov v zmysle sexuálnej agresie a netrpí sexuálnou úchylkou. 

	Vzhľadom na výsledky vykonaného vyšetrovania a to, že XXXXX bolo obvinenie vznesené na základe výpovede maloletej, ktorej výpoveď bola znalcom vyhodnotená ako nevierohodná a facebookovej komunikácie, z ktorej je zrejmé, že maloletá otca obvinila pod vplyvom inej osoby, nie sú pochybnosti o tom, že skutok, pre ktorý sa vedie trestné  stíhanie, nestal. 

Preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Zuzana Gogová
prokurátorka